**ORDIN Nr. 117 din 2 februarie 2006**

**pentru aprobarea Manualului privind aplicarea procedurii de realizare a evaluării de mediu pentru planuri şi programe**

EMITENT: MINISTERUL MEDIULUI ŞI GOSPODĂRIRII APELOR

PUBLICAT ÎN: MONITORUL OFICIAL NR. 186 din 27 februarie 2006

În temeiul art. 75 lit. g) din Ordonanţa de urgenţă a Guvernului nr. 195/2005 privind protecţia mediului,

în baza prevederilor art. 3 alin. (1) pct. 5 şi ale art. 4 pct. I.10 din Hotărârea Guvernului nr. 408/2004 pentru organizarea şi funcţionarea Ministerului Mediului şi Gospodăririi Apelor, cu modificările şi completările ulterioare,

ministrul mediului şi gospodăririi apelor emite următorul ordin:

ART. 1

Se aprobă Manualul privind aplicarea procedurii de realizare a evaluării de mediu pentru planuri şi programe, prevăzut în anexa care face parte integrantă din prezentul ordin.

ART. 2

Manualul se utilizează de autorităţile competente pentru protecţia mediului şi de alte autorităţi cu responsabilităţi în elaborarea planurilor şi programelor, în parcurgerea etapelor procedurii de realizare a evaluării de mediu pentru planuri şi programe.

ART. 3

Ministerul Mediului şi Gospodăririi Apelor şi Agenţia Naţională pentru Protecţia Mediului asigură instruirea periodică şi în mod unitar a personalului din cadrul unităţilor teritoriale care îşi desfăşoară activitatea în domeniul emiterii actelor de reglementare ce au la bază evaluarea de mediu pentru planuri şi programe.

ART. 4

Prezentul ordin se publică în Monitorul Oficial al României, Partea I, cu excepţia anexei, care se publică pe pagina web a Ministerului Mediului şi Gospodăririi Apelor.

Ministrul mediului şi gospodăririi apelor,

Sulfina Barbu